Sabi mo wala kang kahit anong mahika, di ba?
E ano 'yang enerhiyang lumalabas sa mga kamay mo?
Sagutin mo ako, Percival!
Ha?
Ano 'to?
May kung anong lumalabas sa mga kamay ko! Kadiri!
Kahit tumakbo ako, di siya nawawala!
Tanggalin mo 'to!
- Uy. puwede mo ba 'tong tanggalin? - Tanggalin? Makinig ka, 'yan ang ma...
Percival!
'Yan siguro ang mahika mo!
Gamitin mo 'yan para talunin siya!
"Pamiminsala" na mahika ba 'yong pag-atake mo?
O "engkantador" na naglalagay ng mahika sa mga kamao mo?
Uy, alam kong sinabi ko na wala akong mahika,
pero puwede ko ba 'tong gamitin sa laban?
Napakatapat mo! Oo naman, puwede mong gamitin!
Ayos! Salamat!
'Wag mong pasalamatan ang kalaban mo sa lahat ng bagay.
Ayos, pipilitin talaga kitang sabihin sa 'kin kung nasaan ang ama ko!
Kung gano'n, hindi ko 'to gagawing madali para sa 'yo.
Naku!
Isang bolang apoy?
Ito ang mahika ko. "Silab"!
SILAB
Malaki ang pinagkaiba nito sa mahikang apoy ni Amo.
Pag direkta kang tinamaan nito...
Ano'ng problema?
Hindi ka makakaganti kung puro iwas ang gagawin mo!
Tama ka nga.
Ano na ang gagawin mo?
Ito!
Nasalag niya ang atake!
Malas mo lang.
Hindi maaapula 'tong apoy hangga't di nito nasusunog ang kalaban
o nasasawalang-bisa ang mahika.
Sumuko ka na!
Hindi!
Percival, sumuko ka na!
Masasayang ang lahat kung mamamatay ka!
Hindi.
Hindi ko hahayaang...
matalo ako!
Pinakalat niya ang mahika sa mga braso niya
at binalot ito sa buong katawan niya.
Napakabilis niyang matuto.
Kahit na, malubha ka ng nasugatan.
Sumuko ka na lang.
Kung magpapagamot ka ngayon, mabubuhay ka pa.
Mananalo ako.
Ano 'to? Mga mahiwagang taong bato?
- Mananalo ako. - Mananalo ako.
Sandali, mukha silang mga...
Ginawa ba 'to ng batang 'yon nang di niya namamalayan?
Kung nakakaya ng mahika niya ang magbagong-anyo sa ganitong paraan...
"Pagbabagong-anyo" na mahika ba 'to?
Lumayo kayo sa 'kin!
Maliliit man silang tingnan pero sobrang lakas nila!
Posible ba...
na alam niyang mawawala ang mahika ko pag di ko maigalaw ang mga braso ko?
Lintik.
Pero kahit na napawalang-bisa niya ang mahika...
Ang mga sugat niya... gumagaling.
Percival, anong klaseng nilalang ka?
Galingan mo, Kuya Percival!
Imposible!
Anong uri ng mahika ang mayro'n siya?
"Pamiminsala", "engkantador", "pagbabagong-anyo", "pagpapagaling",
at iba pang uri. Hindi kabilang ang mahika niya sa lahat ng 'yon!
Isa siguro sa pinakabihira sa lahat ang mahika niya.
Ang "bayani" na uri.
Kung gano'n, ang batang 'to...
Darating ang oras na malalaman din ito ng mga kasamahan ko
at gagawa sila ng paraan para patayin siya.
Kailangan ko 'yong mapigilang mangyari. Masyado siyang mahalaga para patayin.
Ituloy na natin ang duwelo!
Ang galing ng batang 'yon!
Hindi siya nagpapatinag sa Itim na Kabalyerong 'yon!
Baka manalo pa siya sa laban.
Pinaniniwalaan mo ba talaga 'yon?
Ha?
Mas lalo kitang nagustuhan!
Napahanga mo ako, Percival.
Kanina lang nagising ang mahika mo,
pero paunti-unti mo nang naiintindihan kung paano ito kontrolin at gamitin.
Binabati kita! Malakas ka!
Naku, natutuwa naman ako sa sinabi mo!
Kung gano'n, ako na siguro ang panalo sa duwelong ito.
Sabihin mo sa 'kin kung nasaan ang aking ama...
Hindi pa ginagamit ng lokong 'yan ang buong lakas niya!
Gayumpaman, isa ka pa ring baguhan na may kaunting karanasan!
Hindi pa sapat ang kakayahan mo para talunin ako ngayon.
Heto na ako!
Sumugod ka lang!
Hindi kita hahayaan!
Donny!
Tumakas ka na! Tama siya. Hindi ka mananalo sa kaniya!
- Aba, naku! - Hindi ako mananalo...
Ibig mong sabihin, may kaunti akong pag-asa?
Tanga! Ibig kong sabihin, wala! Wala!
Pero kailangan niyang sabihin sa 'kin kung nasaan ang ama ko...
Kailangan mo nang umatras! Malayo ang pagitan ng lakas n'yo!
Walang kuwentang mahika!
Masusunog ang buong nayon!
Donny!
Nararapat lang 'yan sa kaniya!
Nakialam siya sa laban natin!
Ano 'to? I-Isang pulang soro?
Nakita kita sa paanan ng Daliri ng Diyos...
Ha? Mga gamit ko ba 'yan?
Pambihira. Makikialam na rin ba maging isang hayop?
Alis!
Posible kaya na...
Sandali!
Isang bolang pang-orasyon 'yon.
Lintik na soro 'yon, ano 'yon?
Nasaan naman tayo?
Sandali, ito ba ang Gulugod ng Dragon?
Alam mo ang lugar na 'to?
Nakikita ko lang ito mula sa ibaba, pero sigurado akong ito 'yon.
Isa 'tong bato na may kakaibang hugis na 30 milya ang layo mula sa Paysan.
Tatlumpung milya?
Nag-aalala ako sa kanila! Kailangan na nating bumalik.
Hangal.
Malayo ang nilakbay ko para tulungan ka. 'Wag kang magpadalos-dalos.
Ikaw ang pakay ng salbaheng 'yon, bata.
Ikaw at ang lalaking 'to na nakialam sa duwelo n'yo.
Hindi na niya guguluhin ang nayon na 'yon.
Nagsalita ang soro!
Isang soro? Mayro'n palang nagsasalitang hayop sa Britannia?
Hindi, wala!
Makinig kang mabuti, bata.
Kailangan mong sumama sa 'kin.
Bakit naman?
Dahil di ko maaaring hayaang makuha ka ng salbaheng 'yon.
Hindi ko maintindihan.
Ipapaliwanag ko sa 'yo mamaya.
May kinalaman din dito ang ama mo.
Ano? Talaga?
Sandali. Parang kahina-hinala ang sorong 'to.
Bakit ang dami mong alam?
Ha? Hindi ako kahina-hinala.
Hindi mo ba nahahalata?
Hindi.
Ang problema rito, bata,
napansin ka ng Itim na Kabalyerong 'yon.
Napansin ako ni Pellegarde?
Sino ba siya?
Pinagsisilbihan niya ang isang malupit na hari,
at isa siya sa mga grupong tumutugis sa Apat na Kabalyero ng Katapusan.
Ang Apat na Kabalyero ng Katapusan? mga Banal na Kabalyero rin ba sila?
Wala pa akong naririnig na gano'ng grupo ng kabalyero.
Siyempre, dahil wala pang gano'ng grupo.
Ha? Niloloko mo ba kami?
Isa 'yong grupo ng mga kabalyero na mabubuo sa hinaharap
dahil sa isang propesiya.
Ang grupo ng mga kabalyero... mabubuo sa hinaharap dahil sa propesiya...
Inutusan ako ng isang grupo na kalaban nila,
at nakita ko na ang isa sa Apat na Kabalyero.
Kung gano'n, totoo nga sila!
Uy, ano'ng hitsura nila?
Gutom, Salot, Digmaan, at Kamatayan.
Sila ang apat na Banal na Kabalyero
na wawasak sa mundo gamit ang apat na kalamidad.
Wawasak sa mundo?
Sandali!
Kung napansin siya ng Itim na Kabalyero, ibig sabihin ba n'on...
Tama.
Bata, isa ka sa kanila.
May mahalagang naidagdag sa propesiya.
Masisiguro nito ang mabilis na paghahanap sa Apat na Kabalyero ng Katapusan.
Nakakatuwang malaman 'yan.
Uy! Kumusta kayo rito?
Wala ka pa ring pinagbago, Pel.
Naging abala lang ako.
Sa susunod na makita ko siya,
sisiguruhin kong mahuhuli ko siya at maiuuwi.
May isang bagay na tiyak tungkol sa kanilang apat.
Puro mga lalaki ang Apat na Kabalyero ng Katapusan.
Sa madaling salita, baka nagsasanay sila para maging Banal na kabalyero
at di pa ganap na Banal na Kabalyero.
Ni hindi man lang siya nagsasanay.
Kahit na di malinaw, may impormasyon na tungkol sa hitsura nila.
May gintong mahika ang isang batang lalaki.
May kabanalan at kalupitan ang mata ng isa pang lalaki.
Napakamisteryoso ng isang batang may di matukoy na anyo.
At ang panghuli, isang batang lalaking may luntiang buhok na tila pakpak ng ibon.
Imposible.
Siguradong hahanapin din ng mga kalaban natin ang apat na 'yon.
Para sa ating hari,
kinakailangan nating mahanap ang mga batang 'yon at patayin agad sila.
Posible kaya na isa sa mga Apat na Kabalyero ng Katapusan
ang batang 'yon?
Nabigo ako.
Kung gano'n nga, dapat siniguro kong patay na talaga siya.
Kumbinsido akong may kaunting pagmamahal ka sa anak mo,
dahil nabigo ka, Ironside, ang Mamamatay-tao,
na patayin ang kalaban mo.
Pellegarde,
sa tono ng pananalita mo, buhay pa ang bata?
Oo. Nakalaban ko siya.
Tama nga ako, isa nga siya sa mga Banal na Kabalyero
mula sa propesiya.
Tinapos mo siya, tama?
'Wag kang magpatawa.
Sayang 'yon!
May tapang siya at potensiyal!
Kung gano'n, nakitaan mo siya ng potensiyal kaya di mo siya pinatay?
Mas mabuting sanayin na lang siya at gawin siyang kakampi kaysa patayin.
Iniisip mo ba talagang magiging banta si Percival kay Haring Arthur?
Dapat ginampanan mo ang tungkulin mo bilang kabalyero ng Hari!
Pero di ba dapat mo ring gampanan ang tungkulin mo bilang isang ama?
Hindi mo naiintindihan ang problema.
Hindi lang siya magiging banta laban sa Kamahalan.
Ang batang 'yon ang wawasak sa mundo!
Wawasakin ko ang mundo?
Tama 'yon, bata.
Sa nalalapit na hinaharap, bilang isa sa Apat ng Kabalyero ng Katapusan.
Hindi 'yon mangyayari!
Pero mangyayari 'yon.
Laging nagkakatotoo ang mga propesiya.
Pero hindi ako isang Banal na Kabalyero.
At pagkatapos kong bugbugin ang ama ko,
lalakbayin ko ang lahat ng kakaibang lugar sa Britannia na kinuwento ni Lolo.
Hindi ako magiging isang kabalyero na wawasak sa mundo!
Bahala ka.
Pero, inutusan akong hanapin ka at isama sa 'kin pabalik.
Kaya magpakabait ka at sumama sa 'kin.
Sandali.
Kapag sumama ako sa 'yo, makikita ko ba ang ama ko?
Alam ko
kung nasaan ang ama mo at ang mga kasamahan niya.
Sigurado ka ba? Saan 'yon?
Sa Camelot.
Came... lot?
Pambihira ka naman.
Porke't mangmang siya, hindi mo puwedeng...
Alam mo 'yon? 'Yong, ano, Cammymo...
Ang Camelot ay...
isang kaharian na nawasak no'ng Banal na Digmaan
laban sa angkan ng mga demonyo 16 na taon na ang nakararaan.
Winasak 'yon ng Hari ng mga Demonyo at wala siyang tinira.
Naglaho ang Hari
kasama ang ilang Banal na Kabalyero at mga mamamayan.
Ha? At ano'ng nangyari sa Cammymott?
Wala na ito ngayon.
Muntik mo na akong maloko!
Hindi ako sasama sa 'yo!
Sinisiguro ko sa 'yo
na nakatayo pa rin ang Camelot.
Pero hindi ka makakarating rito gamit ang mga karaniwang pamamaraan.
Para makarating do'n, kailangan mo munang pumunta sa Kaharian ng Liones.
Hindi makakarating gamit ang mga karaniwang pamamaraan?
Kaharian ng Liones?
Inaakala mo ba talagang maniniwala kami sa kahina-hinalang kuwentong 'yon?
Hindi kami sasama sa 'yo!
Sasama ako!
Sasama ka?
Hindi ba nakakasabik na makarating sa lugar na di madaling mapuntahan?
Gano'n ba?
At mas malaki pa ang kaharian kaysa sa nayon o bayan, di ba, Soro?
Basta 'wag kang maiihi sa takot.
At isa pa, hindi Soro ang pangalan ko.
Ako si Sin.
Kung gano'n, Sin! Pupunta tayong tatlo sa Liones!
Ha? Sasama ako?
Sumama ka na, Donny!
Pero sina Katz at Elva...
Hindi, kaya na nila nang wala ako.
Kung gano'n, sasama ka rin?
Gaano ba kalayo ang kahariang 'yon?
Nasa 200 milya.
Gano'n kalayo?
Sayang naman.
Ito na ang dulo ng Gulugod ng Dragon.
Nakatapak na rin ako sa lupa.
Wala na tayong oras para magpahinga. Malayo pa ang Liones...
KUMUKULO
Bakit hindi muna tayo kumain?
Naku! May magandang idea ako!
Magpaligsahan tayo kung sino ang may pinakamalaking mahuhuli!
Siya ba talaga ang kabalyerong wawasak sa mundo?
Kung may reklamo ka, ang propesiya ang sisihin mo.
Dapat sumunod ang dalawang matatalo sa isang utos ng panalo!
Magsimula na tayo!
Sandali lang.
Kinuha niya ang pana at palaso ko.
Wala rin naman akong nahuhuli gamit 'yon.
Nahulog na mga bato ba 'to?
Isang lambak!
Umaalingawngaw pa!
Ang saya rito, kaya pipiliin ko ang lugar na 'to!
Tao ba 'yon?
Muntik na!
Ang hina mo.
Pero mas magaling pa rin ako kaysa kay Percival.
Ito na ang pagkakataon ko!
May tao ba ro'n?
Bilisan mo, lampang basura.
Napakabastos ng bibig mo, 'no?
Ayos ka lang ba?
Isang higanteng madre ka ba?
Isang tao?
Pasensiya na.
Sumablay ang pagpana ko sa usa at...
Pasensiya na talaga.
Naku. Hindi naman masakit.
Sigurado ka ba?
Nagdarasal kasi ako, kaya napasigaw ako sa gulat.
Pasensiya na.
Kakaiba ka.
Isa kang Higante na nananalangin sa angkan ng mga diyosa
imbes na sa Dakilang Lupa.
Dolores!
May problema!
Bob, Nob!
Ang isang tao na may kakaibang salakot ang pumasok sa Lambak ng Alingawngaw!
Ano? Pero hinarangan ko na ang bukana n'on.
- Tinalon niya lang 'yon! Kakaiba siya! - Si Percival ba 'yong pinag-uusapan nila?
Kasama namin siya!
May problema ba?
Hindi n'yo ba alam ang Lambak ng Alingawngaw?
Kailan lang no'ng isa 'yong masagana at magandang lugar,
pero impiyerno na 'yon ngayon.
Kusang lumalapit na sa 'kin ang mga hayop!
Para 'tong langit!
Siguradong mananalo ako!
Magugulat dito sina Donny at Sin.
Tulong...
Pakiusap. Pakawalan mo ako...
Ngayon lang kita nakita rito. Saan ka nagmula?
Ano ang pakay mo?
Naligaw lang ako...
Sa lambak na ito kung saan walang sinuman ang may lakas ng loob na pumasok?
Habang pinapaamin kita,
siguro mabuting gamitin ko ang ilang eksperimento ko.
Pag-eeksperimentuhan na kita ngayon.
'Wag, tulong!
Sandali!
Pumunta ako rito para iligtas ka!
Ang lakas ng loob mong pumasok dito. Sino ka?
Masamang tao siya! Tulungan mo ako!
Ako na ang bahala!
Aray!
Tulungan mo ako, bilisan mo!
Oo nga pala.
Bakit siya gano'n? Tanga ba siya o ano?
Diwata ba 'yon?
Ngayon lang ako nakakita n'on! Totoo pala sila!
Sana nakita rin ni Lolo 'yon.
Mayro'ng nakatirang demonyo sa lambak?
Tama.
Gumamit siya ng kakaibang mga lason
para gawing mabagsik ang mga nilalang sa lambak!
Nakawala ang alaga ko.
Kaya ikaw na ang ipapalit ko sa kaniya.
Tinatawag siya nang lahat na
baliw na albularyo.
Si Nasiens, ang Baliw na Albularyo.
ANG DEMONYO NG LAMBAK NG ALINGAWNGAW
Tagapagsalin ng subtitle: Renz Tabigne